Iina Salin

Iina Salin (s. 23. maaliskuuta 1985 Mikkeli) on suomalainen laulaja, lauluntekijä ja ääninäyttelijä.

Hän on esiintynyt laulajana useissa eri yhtyeissä ja artistien live-kokoonpanoissa, kuten Jean S., Waldo’s People, Katri Helena, Signmark, Emma Salokoski, Solid Base, Sami Pitkämön Orkesteri, Mikko Leppilampi Band, HONEYS, Emma Salokoski Voices, Salomaa-ilmiö, Poppadelic, Higher Ground Vocals, Nokia House Band, HOS Big Band, Reunion Big Band, Porvoo Big Band sekä Imatra Big Band. MILjazz -kiertueella 2025 hän laulaa Ilmavoimien Big Bandin solistina.

Hänen ääntänsä voi kuulla muun muassa animaatiosarjoissa ja elokuvissa Sing 2 (Suki), Wicked, Trolls: Bändi koossa, Maija Mehiläinen ja hunajakisat (Viola), The Boss Baby: Taas vaipoissa (Tina Templeton), Paavo Pesusieni (Sanna),  Prinsessavoima (Bea), Asterix ja Obelix,  DC Super Hero Girls (Supertyttö): Intergalaktiset pelit, Brain Drain, Super Villain High, Shopkins: Chef Club, Shopkins: World Vacation ja Gigantosaurus.

 Ura 
Iina Salin on valmistunut musiikkipedagogiksi (AMK) Metropolia Ammattikorkeakoulusta vuonna 2012 ja työskentelee keikkailun lisäksi pop/jazz -laulunopettajana Pohjois-Helsingin BändikoulussaOpettajat  ja Mikkelin musiikkiopistossa (2020-). Vuosina 1994-2004 hän opiskeli musiikkia Mikkelin musiikkiopistossa pääaineinaan huilu ja pop/jazz -laulu. Ylioppilaaksi kirjoitettuaan 2004 hän lähti opiskelemaan musiikkipedagogiikkaa Joensuuhun Karelia-ammattikorkeakouluun, ja muutti Helsinkiin jatkamaan musiikkialan opintoja vuonna 2006.

Hän esiintyi Suomen Euroviisukarsinnoissa 2008 Mikael Konttisen taustalaulajana. Kilpailukappaleena oli Milloin. Eri kuorojen riveissä hän on osallistunut useisiin valtakunnallisiin tv-tuotantoihin, kuten Kuorosota, Nenäpäivä-show, SuomiLOVE ja Putous.

Vuonna 2012 hän osallistui UMOn Kyky 2012 kilpailuunJorma Kalevi Louhivuori on UMOn Kyky 2012 , päästen finaaliin laulamalla Aretha Franklinin tunnetuksi tekemät kappaleet Respect  ja Think.

Vuonna 2013 hän osallistui Uuden musiikin kilpailuun kappaleellaan Last Night.

Loppuvuonna 2013 hänet nähtiin Tartu Mikkiin tv-ohjelmassa.

Vuoden 2013 lopulla hänen yhtyeensä Swan Land julkaisi debyyttialbumin Your Parade.Levy nettiin biisi kerrallaan

Vuoteen 2025 mennessä Iina Salin on toiminut laulu- ja bändiopettajana useissa eri oppilaitoksissa ja musiikkileireillä.
Keikkojen ja opetustöiden lisäksi hän tekee studiotöitä animaatioiden, taustalaulujen sekä mainosmusiikin parissa. Hän kirjoittaa myös omia kappaleita.

 Lähteet 
 UMOn Kyky 2012 -finalistit selvilläsuomijazz.com. 1.11.2012. Viitattu 9.3.2016.
 Iina Salin pyrkii Euroviisuihin Länsi-Savo. 4.12.2012. Viitattu 9.3.2016.
 UMK-tuomarit tiukkanaIltalehti. 17.1.2013. Viitattu 9.3.2016.
 UMK 2013 kappale "Last Night"
 Levy nettiin biisi kerrallaanYle uutiset. 11.11.2013. Viitattu 9.3.2016.
 Iina Salin tarttuu mikkiin Länsi-Savo. 21.11.2013. Viitattu 9.3.2016.
 Iina yllätti Waldo´s Peoplen solistinaIltalehti. 17.8.2014. Viitattu 9.3.2016.
 Joulukonserttikiertueelle lähtevä Katri Helena: "Uskon ihmisten hyvyyteen"Iltalehti. 19.11.2015. Viitattu 9.3.2016
 Kaikki pelaa! – Maija Mehiläinen näyttää koko perheelle, miksi sooloilija on tiimin heikoin lenkkiHelsingin Sanomat. 28.6.2018. Viitattu 16.4.2019.
 All the characters in ´The Boss Baby: Back in the Crib`Netflix. 27.5.2022. Viitattu 3.6.2022.

 Viitteet 

 Aiheesta muualla 
 Iina Salin Facebook-sivu
 Iina Salin Instagram-tili
 Pohjois-Helsingin Bändikoulu 

Luokka:Suomalaiset laulajat
Luokka:Suomalaiset lauluntekijät
Luokka:Suomalaiset ääninäyttelijät
Luokka:Elävät henkilöt
Luokka:Vuonna 1985 syntyneet